**Nota informativă**

**la proiectul Hotărârii Guvernului cu privire la alocarea mijloacelor financiare Societății cu Răspundere Limitată „Arena Națională”**

|  |  |
| --- | --- |
| **1** | **Denumirea autorului și, după caz, a participanților la elaborarea proiectului** |
|  | Proiectul hotărârii de Guvern Cu privire la alocarea mijloacelor financiare Societății cu Răspundere Limitată „Arena Națională” a fost elaborat de Agenția Proprietății Publice. |
| **2** | **Condițiile ce au impus elaborarea proiectului de act normativ și finalitățile urmărite** |
|  | Potrivit art. 6 alin. (1) lit. b) din Legea bugetului de stat pentru anul 2024, ***se prevăd mijloace financiare pentru majorarea capitalului social al Societății cu Răspundere Limitată „Arena Națională” – în sumă de până la 65515,6 mii de lei (echivalentul a 3146,76 mii de euro).***  Suma respectivă este alocată în vederea executării Contractului de Parteneriat Public-Privat nr. 01/PPP/AN/18 pentru proiectarea și construcția arenei polivalente de interes național încheiat la data de 24 august 2018 cu Summa Turizm Yatirimciligi Anonim Sirketi (Partener Privat), S.R.L. ”Sam Investment Company” (Compania Privată de Implementare), și Ministerul Educației, Culturii și Cercetării (Partener Public), S.R.L. „Arena Națională” (Compania Publică de Implementare).  Prin Hotărârea Guvernului nr. 529/2019 cu privire la transmiterea părţii sociale a unei societăți comerciale, la modificarea şi abrogarea unor hotărâri ale Guvernului, s-a cesionat calitatea de partener public stabilită prin contractul vizat de la Ministerul Educației, Culturii și Cercetării către Ministerul Economiei și Infrastructurii, iar Agenției Proprietății Publice i-a fost atribuită calitatea de asociat unic al Societății cu Răspundere Limitată „Arena Națională”.  Subsecvent, în temeiul Hotărârii Guvernului nr. 117/2021 cu privire la restructurarea administrației publice centrale de specialitate, precum și în virtutea Hotărârii Guvernului nr. 690/2017 cu privire la organizarea și funcționarea Ministerului Infrastructurii și Dezvoltării Regionale, domeniul care corespunde obiectului contractului de PPP Nr.01/PPP/AN/18 a revenit în competența Ministerului Infrastructurii și Dezvoltării Regionale. Astfel, calitatea de partener public în cadrul acestui contract fiind exercitată, în continuare, de către Ministerul Infrastructurii și Dezvoltării Regionale.  Astfel, în scopul executării prevederilor Legii bugetului de stat pentru anul 2024  și ale contractului de parteneriat public-privat, a fost elaborat proiectul hotărârii Guvernului cu privire la alocarea mijloacelor financiare Societății cu Răspundere Limitată „Arena Națională”.  Conform CPPP 01/PPP/AN/18 din 24/08/2018, costul total al proiectării și construcției arenei polivalente constituie **43 000 000,00 euro**, detalierea căruia se prezintă, conform tabelului:   |  |  | | --- | --- | | Tipul lucrărilor | Costul (EUR) | | Proiectarea lucrărilor | 2 500 000,00 | | Lucrări de construcție civile | 11 785 000,00 | | Lucrări tavan/acoperiș | 1 600 000,00 | | Lucrări fațadă | 4 285 210,40 | | Lucrări finisare | 5 186 915,92 | | Lucrări mecanice | 4 000 000,00 | | Lucrări electrice | 3 000 000,00 | | Transportul vertical | 727 000,00 | | Lucrări de instalare a mobilierului, corpurilor de iluminat și echipamentului | 4 793 518,09 | | Design landșaft și drumuri | 4 120 854,86 | | Activități de infrastructură | 1 001 500,73 |   Ulterior, în temeiul Acordului adițional la contract, aprobat prin Hotărârea Guvernului nr. 276/2019, suplimentar obligațiilor prevăzute în Contract, în sarcina partenerului privat au fost puse și obligațiunile de proiectare, construire, amenajare și conectare la rețelele de apă și canalizare din afara terenului de 10 ha, destinat pentru construcția arenei polivalente de interes public național. Costul lucrărilor potrivit acordului adițional constituie **1 529 753,00 euro.**  **În context, suma totală de rambursare a investiției către Partenerul Privat constituie 44 529 753,00 euro, iar graficul rambursării investiţiei a se vedea, după cum urmează:**   |  |  |  |  |  | | --- | --- | --- | --- | --- | | **Rambursarea Investiţiei** | | **Durata** | | **Suma (euro)** | | **În timpul perioadei de construire (12 luni)** | | | | | | De la începutul perioadei de construire pînă în luna a 6-a de construire | | Lunile 0 – 6 | | 5 000 000,00 | | Din luna a 6-a de construire pînă în luna a 12-a de construire | | Lunile 6 – 12 | | 5 000 000,00 | | **După perioada de construire (după a 12-a lună)** | | | | | | Anul 1 | Lunile 12 – 18 | | 1 589 614,00 | | | Lunile 18 – 24 | | 1 587 918,00 | | | Anul 2 | Lunile 24 – 30 | | 1 585 778,00 | | | Lunile 30 – 36 | | 1 584 061,00 | | | Anul 3 | Lunile 36 – 42 | | 1 581 943,00 | | | Lunile 42 – 48 | | 1 580 204,00 | | | Anul 4 | Lunile 48 – 54 | | 1 578 107,00 | | | Lunile 54 – 60 | | 1 576 347,00 | | | Anul 5 | Lunile 60 – 66 | | 1 574 271,00 | | | Lunile 66 – 72 | | 1 572 490,00 | | | Anul 6 | Lunile 72 – 78 | | 1 570 435,00 | | | Lunile 78 – 84 | | 1 568 633,00 | | | Anul 7 | Lunile 84 – 90 | | 1 566 599,00 | | | Lunile 90 – 96 | | 1 564 776,00 | | | Anul 8 | Lunile 96 – 102 | | 1 562 764,00 | | | Lunile 102 –108 | | 1 560 919,00 | | | Anul 9 | Lunile 108 –114 | | 1 558 928,00 | | | Lunile 114 –120 | | 1 557 063,00 | | | Anul 10 | Lunile 120 –126 | | 1 555 092,00 | | | Lunile 126 –132 | | 1 553 206,00 | | | Anul 11 | Lunile 132 –138 | | 1 551 256,00 | | | Lunile 138 –144 | | 1 549 349,00 | | | **TOTAL CONTRACT – 12 ani** | | | **44 529 753,00** | |   Astfel, din numărul total de 24 tranșe, 2 tranșe a câte 5 000 000 euro plătibile în perioada de construire (12 luni de la demararea lucrărilor) și 22 de tranșe, defalcate a câte două plăți anuale cu achitare în termen de 11 ani, începând cu data emiterii certificatului de finalizare substanțială (24.12.2019).  **Tranșe achitate Partenerului Privat:**  Au fost achitate conform graficului rambursării investiției.  5 000 000 EUR (14.12.2018) – tranșa I în perioada de construire, luna 0-6 de la demararea activităților de construire (an. 2018).  5 000 000 EUR (12.04.2019) – tranșa a II-a în perioada de construire, luna 6-12 de la demararea activităților de construire (an. 2019).  1 500 000 EUR (24.07.2020) – tranșa pentru lunile 12-18, anul 1  1 500 000 EUR (22.12.2020) – tranșa pentru lunile 18-24, anul 1  177 532 EUR (20.02.2021) – diferența de sumă pentru tranșele lunilor 12-18 și 18-24, anul 1, potrivit Acordului adițional.  3 169 839,00 - tranșele pentru anul 2, (HG - 452/2021);  3 162 147,00 - tranșele pentru anul 3 (HG - 614/2022);  3 154 450,00 - tranșele pentru anul 4 (HG - 342/2023);  **Total achitat: 22 663 968,00 euro**  Astfel, urmează a fi achitate 14 tranșe pentru următorii 7 ani, inclusiv pentru anul 2024. În condițiile respectării graficului de rambursare, ultima transă urmează a fi achitată în anul 2030.  **Suma tranșelor spre achitare: 21 865 785,,00 euro** |
| **3** | **Descrierea gradului de compatibilitate a prevederilor proiectului cu legislația Uniunii Europene** |
|  | Prezentul proiect nu conține prevederi care au drept scop ajustarea cadrului legal național la legislația Uniunii Europene. |
| **4** | **Principalele prevederi ale proiectului și evidențierea elementelor noi** |
|  | Proiectul menționat prevede că, Ministerul Finanțelor, la solicitarea Agenției Proprietății Publice, asociat unic al Societății cu Răspundere Limită „Arena Națională”, în baza documentelor justificative, va aloca din contul mijloacelor prevăzute în bugetului de stat pentru anul 2024, mijloacele financiare în sumă de până la 65515,6 mii de lei (echivalentul a 3146,76 mii de euro) Societății cu Răspundere Limită „Arena Națională” pentru majorarea capitalului social.  Concomitent, proiectul stabilește că, Agenția Proprietății Publice, în calitate de asociat unic în cadrul Societății cu Răspundere Limitată „Arena Națională” în termen de 30 de zile de la data intrării în vigoare a prezentei hotărâri, va asigura operarea modificărilor ce se impun în Statutul S.R.L. „Arena Națională” și va asigura prezentarea acestora, Instituției Publice „Agenția Servicii Publice” pentru efectuarea înregistrării de stat.  Proiectul stabilește excepția cu privire la intrarea în vigoare a hotărârii la data publicării. Pentru încadrarea în termenul de avizare a proiectului actului normativ în conformitate cu prevederile Legii nr. 100/2017 cu privire la actele normative și ținând cont că data limită de achitare a tranșelor este 24 iunie, propunem intrarea în vigoare a proiectului la data publicării în Monitorul Oficial, pentru asigurarea achitării tranșei în timp util. |
| **5** | **Fundamentarea economico-financiară** |
|  | Realizarea proiectului implică cheltuieli financiare publice aprobate în Legea bugetului de stat pentru anul 2024, în sumă de până la 65515,6 mii de lei (echivalentul a 3146,76 mii de euro). |
| **6** | **Modul de încorporare a actului în cadrul normativ în vigoare** |
|  | Proiectul nu prevede modificarea altor acte normative. |
| **7** | **Avizarea și consultarea publică a proiectului** |
|  | În scopul respectării prevederilor Legii nr. 239/2008 privind transparența în procesul decizional, anunțul de inițiere a elaborării proiectului actului normativ vizat a fost publicat pentru consultări publice pe pagina web oficială a Agenției Proprietății Publice www.app.gov.md la compartimentul transparența decizională *(*[*https://app.gov.md/13022024-anunt-privind-initierea-elaborarii-proiectului-hotararii-guvernului-cu-privire-la-alocarea-mijloacelor-financiare-societatii-cu-raspundere-limitata-arena-nationala-3-230*](https://app.gov.md/13022024-anunt-privind-initierea-elaborarii-proiectului-hotararii-guvernului-cu-privire-la-alocarea-mijloacelor-financiare-societatii-cu-raspundere-limitata-arena-nationala-3-230)*)* și pe platforma guvernamentală: [**www.particip.gov.md**](http://www.particip.gov.md) (*https://particip.gov.md/ro/document/stages/\*12027*) |
| **8** | **Constatările expertizei de compatibilitate** |
|  | Proiectul nu are ca scop armonizarea legislației naționale cu legislația Uniunii Europene |
| **9** | **Constatările expertizei anticorupție** |
|  | După efectuarea expertizei anticorupție se vor indica rezultatele acesteia, în special constatările privind identificarea normelor din proiect care ar favoriza corupția, precum și recomandările pentru excluderea sau diminuarea acestora |
| **10** | **Constatările expertizei juridice** |
|  | Proiectul va fi supus expertizei juridice de către Ministerul Justiției ale cărui propuneri/recomandări vor fi incluse la definitivarea acestuia. |
| **11** | **Constatările altor expertize** |
|  | Nu este necesară efectuarea altor expertize decât cea juridică și anticorupție |

**Director general Roman COJUHARI**